Torsdag formiddag blev der fundet en død mand ved et udkigstårn på Toelhøjvej i Hjørring.

Nordjyllands Politiet har endnu ikke kunne fastslå identiteten på den døde mand. Han havde ingen id eller synlig kendetegn. Manden har ingen skader, men politiet kender endnu ikke dødsårsagen. -  Der ligger ikke en forbrydelse bag, fastslår vagtchef Per Vagn Nielsen fra Nordjyllands Politi. De foreløbige vurderinger går på, at manden kan være faldet om eller sprunget ud fra udkigstårnet. Nordjyllands Politi har ikke melding om savnede nordjyder, og politiet arbejder på at fastslå mandens identitet.